google/wiki40b huggingface dataset:
Bradavica (vrch vo Vysokých Tatrách)

 Poloha

Nachádza sa na hrebeni medzi Východnou Vysokou a Slavkovským štítom, z ktorého od Bradavice vybieha na juh rázsocha Velických Granátov. Je najvyšším vrcholom tohto hrebeňa. Bradavica sa klenie nad tromi dolinami - Slavkovskou, Velickou a Veľkou Studenou. Má štyri vrcholy, oddelené Sedlom Bradavíc. V slovenčine nie sú označené. Najvyšší je severovýchodný.

Názov

Vysvetľuje sa tvarom štítu. Poliaci majú pre Bradavicu odlišný názov Staroleśny Szczyt, ktorý je odvodený s poľského pomenovania Veľkej Studenej doliny. Názov vznikol okolo roku 1880.

Výstupy

Prvovýstup vykonali 14. augusta 1892 Kazimierz Przerwa-Tetmajer, Tadeusz Boy-Żeleński, Klimek Bachleda a Jan Bachleda Tajber. Vystupovali na vrchol z Poľského hrebeňa. Najprv prekonali Východnú Vysokú, Kupolu a Westerovho štítu zostúpili na Zvodnú lávku pod vrcholmi Bradavice. Potom pokračovali lávkou a roklinou nad Veľkou Studenou dolinou do Sedla Bradavíc a z neho ne severovýchodný a východný vrchol. Prvý zimný výstup urobili 15. februára 1906 Ernst Dubke a Alfred Martin s vodcami Jánom Franzom a Jánom Breuerom.
Pittakos z Mytilény

Pittakos z Mytilény (gr. Πιττακὸς ὁ Μυτιληναῖος alebo Πιττακὸς ὁ Λέσβιος; * 651/650 – † asi 570 pred Kr.) bol starogrécky filozof, jeden zo siedmich mudrcov.
Pôsobil v meste Mytiléna na ostrove Lesbos (pri juhozápadnom pobreží Malej Ázie). Vyznamenal sa v bojoch proti Aténam a získal si veľkú vážnosť. V bojoch medzi aristokraciou a ľudovými vrstvami ho zvolili za tyrana, aby zmiernil rozpory. Pripravil prvé písané zákony pre obyvateľov mesta a po desiatich rokoch samovlády sa dobrovoľne vzdal svojej tyranskej funkcie. V staroveku ho grécky spisovateľ Diogenes Laertios zaradil medzi sedem mudrcov.
Jâlons

Poloha

Obec má rozlohu 10,35 km². Najvyšší bod je položený 93 m n. m. a najnižší bod 72 m n. m.

Obyvateľstvo

Počet obyvateľov obce je 581 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tinténiac

Poloha

Obec má rozlohu 23,4 km². Najvyšší bod je položený 90 m n. m. a najnižší bod 31 m n. m.

Obyvateľstvo

Počet obyvateľov obce je 3 304 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beauville (Haute-Garonne)

Poloha

Obec má rozlohu 6,06 km². Najvyšší bod je položený 291 m n. m. a najnižší bod 195 m n. m.

Obyvateľstvo

Počet obyvateľov obce je 131 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vaudreuille

Poloha

Obec má rozlohu 11,3 km². Najvyšší bod je položený 575 m n. m. a najnižší bod 223 m n. m.

Obyvateľstvo

Počet obyvateľov obce je 346 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Michael Jordan

Životopis

Svoju basketbalovú kariéru začal na Univerzite of North California at Chapel Hill, kde bol v sezón 1981 - 1982 vyhlásený za najlepšieho univerzitného nováčika na východe USA.
Za univerzitu hral ešte dva roky. Roku 1983 vyhral Naismithov pohár pre najlepšieho hráča a o rok neskôr aj Woodenov pohár.
V roku 1984 opustil univerzitu a stal sa profesionálnym hráčom Chicago Bulls v NBA. V roku 1984 vyhral letné olympijské hry v Los Angeles.
Vrcholovú časť svojej kariéry odohral v tíme Chicago Bulls, neskôr sa stal spolumajiteľom Washington Wizards a nečakane zaň v rokoch 2001 – 2003 nastúpil ako hráč.
Svoj tím doviedol šesťkrát do finále NBA (1991, 1992, 1993, 1996, 1997 a 1998), vo všetkých šiestich prípadoch Bulls vyhrali a Jordan bol vyhlásený najužitočnejším hráčom finálovej série (MVP). Okrem toho sa stal päťkrát najužitočnejším hráčom NBA za celú sezónu: 1988, 1991, 1992, 1996 a 1998.

Patrí mu prvé miesto v historických tabuľkách NBA za najlepší priemer 30,12 bodov na zápas (druhý Wilt Chamberlain zaostáva o 0,06 bodu). O jeho univerzálnosti a prínosu pre tím svedčí fakt, že v roku 1988 bol vyhlásený aj za najlepšieho brániaceho hráča NBA.
Je držiteľom dvoch zlatých medailí z olympijských hier – z Los Angeles v roku 1984 a Barcelony v roku 1992.
Zaujímavosťou v jeho kariére je že na semifinálový zápas v roku 1996 zaspal. Nastúpil po polčase a skóroval 37 bodov. 
Tímy Chicago Bulls a Washington Wizard na jeho počesť vyradili číslo 23 zo svojej ponuky čísel na drese.
MHk 32 Liptovský Mikuláš

História

Oddiel vznikol v roku 1932, keď sa na bývalom kúpalisku Sokola vytvorilo klzisko. O jeho vznik sa zaslúžili predovšetkým František Javurek, Albert Okoličáni a Ján Korman. Oddiel pod názvom Sokol pôsobil zo začiatku ako neregistrovaný. Po prvý raz sa hokejisti predstavili na verejnosti 13. februára 1934. Mužstvo hrávalo predovšetkým v župných majstrovstvách s výnimkou sezóny 1941/1942, kedy bolo účastníkom jednej z divízií Slovenskej ligy. 
V roku 1939 zmenil svoj názov na HG a v roku 1942 na ŠK. Po druhej svetovej vojne, 1945 - 1948 mužstvo hrávalo v majstrovstvách Slovenska. V roku 1948 pod hlavičkou Šk Baťa v divízii vo východnej skupine. V roku 1949 prijíma názov Sokol Partizán a pod týmto názvom účinkoval v majstrovstvách kraja, resp. oblastnej súťaži až do roku 1957. V roku 1957 oddiel opäť menil svoj názov. Pod hlavičkou Iskra si vybojoval v sezóne 1962/1963 postup do I. SNHL. V roku 1969 sa názov znova zmenil na Partizán. S I. SNHL sú spojené najúspešnejšie roky mikulášskeho hokeja. A mužstvo v nej absolvovalo 29 z 30 ročníkov, odohralo 1128 zápasov, z ktorých 513 vyhralo, 127 remizovalo a 488 prehralo so skóre 4315 : 4239. 
Veľký kus symboliky je v tom, že mužstvo HK 32 Liptovský Mikuláš v sezóne 1992 - 93, keď oslavovalo 60. výročie vzniku hokeja v Liptovskom Mikuláši postúpilo do extraligy Slovenskej republiky a tým dosiahlo ďalší výrazný úspech. Hneď v prvej sezóne mužstvo dosiahlo historicky prvé víťazstvá v majstrovských stretnutiach s Košicami (28. 9. 1993 - 2:1) a Slovanom (23. 11. 1993 - 6:1) a v ďalších sezónach prvé víťazné stretnutie v Extralige s Trenčínom (13. 10. 1995 - 7:2), boli to vôbec prvé body s týmto súperom, historické víťazstvo s Košicami (3. 10. 1995 - 3:5) a Slovanom (2. 3. 2002 - 3:4 po predĺžení a 1. 10. 2002 - 1:2 v riadnom hracom čase) na ich pôde.
V sezóne 2009/10 vypadávali 2 mužstvá z extraligy Slovenskej republiky. MHK 32 Liptovský Mikuláš sa ocitol medzi nimi spolu s klubom HK Spišská Nová Ves.V sezóne 2016/2017 bude klub znova účastníkom najvyššej slovenskej ligy , keďže klub ŠHK 37 Piešťany predal licenciu Liptovskému Mikulášu .
Nebahat Çehreová

Mladosť a rodina

Celým menom Hilal Nebahat Çehre sa narodila 15. marca 1944 v Samsune, v meste pri Čiernom mori na severe Turecka. Má gruzínskych a lazských predkov. Jej otec İzzet Çehre bol právnik a jej matka Müzeyyen Çehreová bola ženou v domácnosti. Po tom, čo jej otec zomrel, sa ona a jej rodina presťahovala zo Samsunu do najväčšieho mesta Turecka, do Istanbulu. Vtedy bolo Nebahat len 5 rokov. V Istanbule sa jej ovdovelá matka znovu vydala za sudcu, s ktorým sa potom v roku 1956 rozviedla. Po tretie sa vydala na začiatku 60. rokov za novinára Cahita Poyraza. S tým mala potom ďalšie deti a z Nebahat sa stalo malé hanblivé dievča a uzatvárala sa do seba. Aj napriek tomu, že prišla tak skoro o otca, súhlasila s tým, že sa jej matka znovu vydala; brala to ako náhradu za otca, ktorý jej veľmi chýbal. Študovala na školách Fatih Kız Orta Okulu a Fatih Akşam Kız Sanat Okulu.
Nebahat mala staršieho nevlastného brata, menom Nail Çehre (bol zo vzťahu jej matky, ktorý mala pred prvým manželstvom; neskôr bol adoptovaný jej otcom). Tiež mala mladšieho brata menom Orhan Çehre a mladšieho nevlastného brata Tayyar Yıldız, z druhého manželstva jej matky.
La Baffe

Poloha

Obec má rozlohu 9,01 km². Najvyšší bod je položený 489 m n. m. a najnižší bod 365 m n. m.

Obyvateľstvo

Počet obyvateľov obce je 636 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
U Senné cesty

Ochrana

Predmetom ochrany je nálezisko vzácnych a ohrozených rastlinných druhov vo fragmente ekosystémov zmiešaného lesa.
Územie pamiatky sa v celom rozsahu prekrýva s EVL Litovelské Pomoraví a s vtáčím územím s rovnakým názvom.
Ekstra Bladet

História a profil

Noviny začali publikáciou v roku 1904 ako dodatok k novinám Politiken a o rok neskôr sa stali samostatnými novinami. Ústredie novín sa nachádza v Kodani. Victor Andreasen pôsobil ako šéfredaktor novín dvakrát, medzi rokmi 1963 a 1967 a medzi rokmi 1971 a 1976.
V decembri 2010 šéfredaktor novín Ekstra Bladet Poul Madsen pohrozil, že sa bude sťažovať na Európsky súdny dvor po jeho podaní sťažnosti na aplikáciu App Store spoločnosti Apple, ktorá bola odmietnutá. Madsen tvrdil, že žiadosť bola považovaná za urážlivú, a v redakcii opísal Apple ako „americkú opatrovateľku“.
Od 5. októbra 2012 Tipsbladet, časopis futbalového zväzu, ktorý bol predaný s piatkovým vydaním Ekstra Bladet.
Už viac ako 100 rokov sú hlavným konkurentom novín Ekstra Bladet noviny B.T. spoločnosti Berlingske Media.

Obeh novín

Čitateľstvo novín Ekstra Bladet a obeh v posledných rokoch klesá a takto to pokračuje. Počas posledných šiestich mesiacov roku 1957 bolo v pracovných dňoch v obehu 68 178 kópií. V roku 1991 dosiahol obeh novín počet 210 000 kópií, 198 000 kópií v roku 1992 a 185 000 kópií v roku 1993. V roku 1994 klesol na 177 000 kópií, na 168 000 v roku 1995 a na 166 000 kópií v roku 1996. Napriek tomu, že v roku 1997 vzrástol jeho počet na 169 000 kópií, v roku 1998 sa opäť znížil na 159 000 kópií a v roku 1999 na 148 000 kópií.
V roku 2000 bolo v obehu 134 000 kópií a 127 000 kópií bolo v roku 2001. V roku 2002 klesol obeh novín na 119 000 kópií. Boli štvrtými najlepšie sa predávajúcimi novinami v roku 2003 s obehom 110-tisícich kópií. V roku 2004 mali noviny v obehu 110 000 kópií. Existuje aj ďalšia správa, v ktorej sa uvádza, že jej obeh v roku 2004 dosiahol 106 000 kópií. V roku 2012 mali noviny obeh 60-tisícich kópií.
V januári 2012 sa webstránka novín na stránke Alexa Internet umiestnila v globálnom rebríčku na 2 061. mieste a na 5. mieste v Dánsku. Už v júli 2018 sa stránka umiestnenila globálne na 3 359. mieste a na 9. mieste v Dánsku.
Mézidon-Canon

Poloha

Obec má rozlohu 10,92 km². Najvyšší bod je položený 72 m n. m. a najnižší bod 9 m n. m.

Obyvateľstvo

Počet obyvateľov obce je 4910 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Remilly-Aillicourt

Poloha

Obec má rozlohu 13,26 km². Najvyšší bod je položený 302 m n. m. a najnižší bod 153 m n. m.

Obyvateľstvo

Počet obyvateľov obce je 816 obyvateľov (2009).
Graf vývoja obyvateľstva:
Zdroje: INSEE
North Bergen

North Bergen je mestečko (township) v americkom štáte New Jersey v okrese Hudson County. Má rozlohu 14,6 km² a žije tu 58-tisíc obyvateľov (2000).
Bolo zriadené 10. apríla 1843 z mestečka Bergen. Časti mestečka boli pripojené z Hobokenu 9. apríla 1849, z mesta Hudson 12. apríla 1852 a 11. apríla 1855, Guttenberg, Union a West Hoboken, Union Hill a Secaucus.
SS Virtus Lanciano 1924

História

Klub vznikol v roku 1920. Takmer 10 prvých rokov svojej existencie strávil mimo oficiálne talianske ligové súťaže. Následne sa zapojil do nižších líg, no väčšinou aj tak hrával mimo týchto súťaží. Až v roku 1938 sa zapojil do oficiálnych líg trvalo. V roku 1940 postúpil do Série C. Následne zostúpil a aspoň do štvrtej najvyššej súťaže postúpil v roku 1978. Do tretej ligy sa klubu podarilo postúpiť až v roku 2001. V roku 2008 sa klub premenoval na svoj súčasný názov. V roku 2012 sa mu podarilo uspieť v play-off tretej ligy a bude tak od sezóny 2012-13 hrávať Sériu B.
Okres (Bulharsko)

Okres (bulh. oбщина – obština) je základnou jednotkou štátnej správy v Bulharsku. Každý okres je vymedzený územím a sídlom správy. Samospráva má ešte nižšie jednotky - dediny a mestá.

Dejiny

Obštiny boli v Bulharsku definované ako jednotky štátnej správy v roku 1879 v nadväznosti na prijatie Trnovskej ústavy. V rokoch 1947 až 1978 prešla moc na národne rady (bulh. народните съвети), avšak príslušné územia sa naďalej nazývali obštinami. Súčasný stav (2015) platí od roku 1991.

Delenie

V Bulharsku je 265 obštin v 28 oblastiach, a to vrátane obštiny hlavného mesta Sofia, ktorá je totožná s oblasťou Sofie.
Územne sa obštiny delia na sídla (bulh. населени места – naseleni mesta), ktoré môžu mať vlastnú samosprávu.
Fustignac

Poloha

Obec má rozlohu 3,96 km². Najvyšší bod je položený 371 m n. m. a najnižší bod 262 m n. m.

Obyvateľstvo

Počet obyvateľov obce je 77 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Věřňovice (prírodná pamiatka)

Ochrana

Predmetom ochrany je výrazná riečna terasa rieky Olše s takmer prirodzeným lesným porastom a výskytom chránených druhov rastlín a živočíchov.

Flóra

Väčšinu prírodnej pamiatky pokrýva lužný les - vo vlhších partiách má charakter brestového luhu, v suchších partiách dubohrabového hája. Prirodzená skladba lesa je miestami narušená výsadbami nepôvodných druhov - napr. duba červeného a buka lesného. Zaujímavá je hojná populácia snežienky jarnej. Lúky v južnej časti sú pravidelne kosené.

Fauna

Na území prírodnej pamiatky bolo zaznamenaných 18 druhov cicavcov (napr. jazvec lesný a psík medvedíkovitý) a 40 druhov vtákov.
La Boissière-sur-Èvre

Poloha

Obec má rozlohu 6,02 km². Najvyšší bod je položený 102 m n. m. a najnižší bod 17 m n. m.

Obyvateľstvo

Počet obyvateľov obce je 423 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chrám Presvätej Bohorodičky (Nižný Novgorod)

História

Postavený bol v rokoch 1696 až 1719 vďaka podpore bohatej kupeckej rodiny Stroganovcov. Vybudovaný bol v tzv. stroganovskom architektonickom štýle, ktorý bol typický pre ruskú architektúru na konci 17. storočia a začiatok 18. storočia. Vychádza z tradičného staroruského štýlu, ale ovplyvnený je aj barokom. V roku 1913 sa uskutočnila veľká rekonštrukcia chrámu. V rokoch komunistickej diktatúry bol chrám zatvorený a do rúk cirkvi sa vrátil v roku 1993.

Súčasnosť

Chrám bol druhýkrát vysvätený 3. júna 1993. V júli 2004 odovzdal Vladimir Putin chrámu ikonu Vzkriesenia Krista Spasiteľa.
V chráme sa nachádza aj vzácna ikona Nikolaja Divotvorcu a sú tu aj ikony a ostatky svätcov a významných osobností pravoslávnej cirkvi v Rusku (Serafím Sarovsky, Filaret Moskovský)
Joachim Ritter

Joachim Ritter (* 3. apríl 1903, Geesthacht – † 3. august 1974, Münster) bol nemecký filozof.
V rokoch 1943-46 bol profesorom v Kieli, od 1946 v Münsteri. Pracoval v obalsti gréckej filozofie, filozofie dejín, praktickej filozofie, estetiky a dejín pojmov. Založil Historisches Wörterbuch der Philosophie a vydal jeho prvé štyri zväzky.
Konfucianizmus

Konfucianizmus alebo konfuciánstvo je filozofický smer - jedna z dvoch vetví osobitného čínskeho polonáboženského kultu univerza a občianskych cností; prúd čínskej filozofie spájaný s osobou Konfucia, ktorý už nezastáva vieru vo viacerých bohov, vyhýba sa metafyzickým otázkam, pestuje skôr občiansky kult a moralistné normovanie vlastností užitočných pre štát. Vytvoril rôzne právne a filozofické školy.
V učení konfucianizmu zaujíma ústredné miesto koncepcia „žen“ (ľudskosť), ktorá je systémom ideí „čžu“ (oddanosti vladárovi), „i“ (zachovávania povinnosti), „siao“ (synovskej úcty).
...and the Beat Goes On!

Album

Na albume pracovali v zostave H. P. Baxxter (Hans-Peter Geerdes), Rick J. Jordan (Hendrik Stedler) a Ferris Bueller (Sören Bühler). Návrhom designu obalu albumu bol poverený Marc Schilkowski.
Souel

Polohopis

Souel má rozlohu 9,7 km². Najvyšší bod je položený 306 m n. m. a najnižší bod 184 m n. m.

Obyvateľstvo

Souel má 185 obyvateľov (2009).
Graf vývoja obyvateľstva:
Zdroje: INSEE
Primož Trubar

Život

Trubar sa narodil v dedine Raščica. V rokoch 1520 - 1521 navštevoval školu v Rijeke, v roku 1522 - 1524 pokračoval v štúdiu v Salzburgu. 
Trubar zomrel 28. júna 1586 v Derendingene v Nemecku, kde je aj pochovaný.

€- eurové mince

Jeho portrét zdobí zadnú stranu slovinskej euromince 1 € mince .
Na výročie jeho narodenia bola v júni roku 2008 vydaná pamätná minca (commemorative coins) s jeho portrétom a nápisom: PRIMOŽ TRUBAR 1508-1586 SLOVENIA 2008.
Sýkoř

Ochrana

Predmetom ochrany sú posledné zvyšky rozľahlejších typických bučín a bučín s javorom vo 4. bukovom vegetačnom stupni v prirodzenom stave vrátane bylinného podrastu. Lokalita je zaradená v ÚSES ako biocentrum regionálneho významu. Priestor pamiatky zahŕňa vrchol a svahy rovnomenného vrchu o nadmorskej výške 701 metrov patriaceho do Hornosvratecké vrchoviny.
V blízkosti vrcholu stojí dominantná 40 m vysoká retranslačná veža. Malé ohradené územie na ktorom stoji nie je súčasťou prírodnej pamiatky.
Lom nad Rimavicou

Polohopis

Obec leží v centrálnej časti Veporských vrchov, na pomedzí Balockých vrchov a Sihlianskej planiny. Na západnom okraji sa dotýka CHKO Poľana. S nadmorskou výškou 1 024 m n. m. sa radí medzi najvyššie položené obce Slovenska mimo podtatranskej oblasti. Neďaleko obce pramenia rieky Rimavica, Ipeľ a Slatina. Obcou vedie cesta II/529 z Brezna (23 km) do Hriňovej (17 km).

Dejiny

Obec vznikla v pôvodne kokavskom chotári v roku 1796, kedy Forgáčovci založili osadu pre pastierov dobytka a lesných robotníkov. Je tak najmladšou z trojice obcí Sihlianskej planiny (Sihla – 1744 a Drábsko – 1566) a doložené sú názvy Forgaczfalva (1799), Lom (1802), Forgáčka (1808), Lôm (1920) a následne Lom nad Rimavicou. Počas sčítania ľudu v roku 1828 tu stálo 58 zväčša zrubových domov, v ktorých žilo 473 obyvateľov. Okrem chovu dobytka a práce v lese sa časť miestnych venovala povozníctvu, práci v sklárskej hute, na píle a v papierni. Súčasný kostol, ktorý nahradil pôvodný drevený z roku 1799 bol vybudovaný v rokoch 1812 – 18, kováčska vyhňa pribudla v roku 1932. Po vzniku prvej republiky k obci patrili osady Banský Grúň, Drábsko, Otília, Plešková, Dolina, Chlipňačka, Javorina a Polianka. Počas SNP tu bola zriadená vojenská nemocnica. Autobusové spoje boli zavedené v roku 1947 a od roku 1960 je elektrifikovaná.

Kultúra

V minulosti sa v obci konali pašiové hry v prírode, organizované učiteľmi a lesníkmi nad Sihlou od roku 1936. Ich súčasťou bol i tzv. Lomovský odpust s vystúpeniami folklórnych skupín, šermiarov, konských povozov či predajcami ľudových výrobkov a nástrojov.
Eaten Back to Life

Zaujímavosti

Na albume sa podieľajú aj členovia iných skupín. Glenn Benton z kapely Deicide a Francis H. Howard z kapely Opprobrium nahrali zadné vokály na piesňach „Mangled“ a „Skull Full of Maggots“.
Na bookletoch vo vnútri albumu je napísané: „Tento album je venovaný Alfredovi Packerovi, prvému americkému kanibalovi“.
Remasterovaná verzia albumu obsahuje video „Born In a Casket (Live)“ a má tiež zmenenú farebnú schému na obale albumu.
Zdeněk Borovec

Životopis

Vyštudoval katedru dramaturgie a scenáristiky na FAMU, kde bol jeho spolužiakom Miloš Forman. Často spolupracoval s hudobným skladateľom Karlom Svobodom.
Maltské národné vodnopólové družstvo mužov

Vrcholné podujatia

Na olympijských hrách sa maltské družstvo zúčastnilo iba 2-krát. Lepšie umiestnenie dosiahlo pri svojom prvom štarte, keď v roku 1928 skončilo siedme, vo štvrťfinále vtedy podľahlo vysoko Francúzsku. Pri svojom druhom štarte o 8 rokov neskôr v Berlíne 1936 skončilo na poslednej 16. priečke. Potom sa už olympijského turnaja nikdy nezúčastnilo. Na majstrovstvá sveta sa družstvu nepodarilo kvalifikovať ani raz.
Na majstrovstvách Európy sa družstvo zúčastnilo 4-krát. V rokoch 1981, 1985 a 1987 sa predstavilo iba v B kategórii turnaja a najlepšie umiestnenie dosiahlo v roku 1985, keď skončilo celkovo na 16. mieste. Od roku 1996 sa pravidelne zúčastňovalo B kategórie ME, na ktorých skončilo najlepšie na 3. priečke v roku 2002. Okrem toho Malta 2 podujatia "B" kategórie ME aj organizovala. V roku 2016 sa družstvu podarili 2 historické výsledky. Prvým bolo postup na Majstrovstvá Európy 2016 v Belehrade. Druhým bolo zlepšenie najlepšieho umiestnenia na kontinentálnom šampionáte – 15. miesto, po víťazstve nad Tureckom.
Okrem toho sa družstvo zúčastnilo aj dvoch turnajov Stredozemných hier v rokoch 1979 a 1983. Vždy však skončilo na poslednom mieste.
Tășnad

História

Mesto vzniklo ako výsledok veľmi dlhého vývoja. Archeologické nálezy dokazujú sídlo v týchto miestach od neolitu až podnes. Prvá písomná zmienka o meste pochádza z roku 1021, z dokumentu „Nicolaus Mester Tasnadi plebanus“. Štatút mesta získal Tășnad v roku 1968.

Geografia

Mesto sa nachádza v južnej časti župy Satu Mare, v historickom regióne Sedmohradsko. Klíma je tu teplá, s priemernou ročnou teplotou 9 - 10 °C. Priemerné ročné zrážky sú 550 - 660 mm. Priemerná rýchlosť vetra je 2,6 - 3,5 m/s.
Roussayrolles

Polohopis

Roussayrolles má rozlohu 5,38 km². Najvyšší bod je položený 497 m n. m. a najnižší bod 240 m n. m.

Obyvateľstvo

Roussayrolles má 69 obyvateľov (2009).
Graf vývoja obyvateľstva:
Zdroje: INSEE
Futsal na Stredoamerických hrách

Futsal na Stredoamerických hrách je futsalový turnaj, ktorý sa koná v rámci multišportového podujatia Stredoamerických hier. Organizuje ho Stredoamerická futbalová únia (UNCAF) v spolupráci so Stredoamerickou športovou organizáciou (ORDECA). Do programu hier bol futsalový turnaj prvýkrát zaradený na 7. stredoamerických hrách v roku 2001 v Guatemala City. Pravidelne sa organizuje od hier v roku 2013, zatiaľ iba v mužskej kategórii. Na každom z troch organizovaných turnajov zvíťazilo iné družstvo.
V roku 2017 sa mal popri mužskom organizovať aj ženský turnaj, za účasti troch družstiev. Po odstúpení družstva Panamy sa turnaj napokon zrušil.
Várpalotský okres

Várpalotský okres (maď. Várpalotai járás) je okres v Maďarsku v župe Veszprém. Jeho správnym centrom je mesto Várpalota.
Ladevèze-Rivière

Poloha

Obec má rozlohu 13,54 km². Najvyšší bod je položený 220 m n. m. a najnižší bod 134 m n. m.

Obyvateľstvo

Počet obyvateľov obce je 218 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Longaulnay

Poloha

Obec má rozlohu 7,52 km². Najvyšší bod je položený 191 m n. m. a najnižší bod 65 m n. m.

Obyvateľstvo

Počet obyvateľov obce je 614 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Foulenay

Poloha

Obec má rozlohu 4,16 km². Najvyšší bod je položený 221 m n. m. a najnižší bod 197 m n. m.

Obyvateľstvo

Počet obyvateľov obce je 84 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Crocicchia

Poloha

Obec má rozlohu 4,32 km². Najvyšší bod je položený 1 041 m n. m. a najnižší bod 195 m n. m.

Obyvateľstvo

Počet obyvateľov obce je 46 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Guipavas (obec)

Poloha

Obec má rozlohu 44,13 km². Najvyšší bod je položený 131 m n. m. a najnižší bod 0 m n. m.

Obyvateľstvo

Počet obyvateľov obce je 13 414 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tetra svietivá

Pôvod

Pochádza z Južnej Ameriky (oblasť Guyany, Amazonky).
Sembleçay

Poloha

Obec má rozlohu 8,08 km². Najvyšší bod je položený 123 m n. m. a najnižší bod 81 m n. m.

Obyvateľstvo

Počet obyvateľov obce je 101 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ernst Theodor Amadeus Hoffmann

Životopis

Pochádzal z pruskej úradníckej rodiny z Kráľovca, kde vyštudoval právo. Ťahalo ho to však k umeniu, predovšetkým k hudbe.
Po štúdiách pracoval v rôznych funkciách na súde, okrem iného vo Varšave. Po obsadení mesta napoleonskými vojskami odmietol zložiť sľub poslušnosti, a preto ho prepustili zo štátnych služieb.
Jeho hry boli uvádzané najmä v divadle v bavorskom meste Bamberg, kde strávil časť svojho života.

Literárny smer

Hoffman písal v čase nemeckého romantizmu. Znaky romantizmu môžeme jasne badať v jeho dielach, napríklad v románe Sandman - postava večne snívajúceho mladého Nathanaela, ktorého málokto chápe a jeho život sa končí tragicky. Hoffman však doplnil typický romantizmus o hororové, absurdné prvky, s väčšinou symbolickým významom. Opäť môže slúžiť ako príklad jeho najznámejšie dielo Sandman a v ňom strašidelný, odpudivý advokát Coppelius, ktorý sa neskôr "prevtelil" do úlohy sklára Coppolu.
Jeho ďalší známy román, Slečna zo Scuderi, sa považuje za predchodcu moderného kriminálneho románu.

Vplyvyneskorších

Hoffman ovplyvnil mnohých neskorších významných spisovateľov, ku ktorým patrili napríklad: Nikolaj Vasilievič Gogoľ, Edgar Allan Poe, Fiodor Michajlovič Dostojevskij, Charles Dickens či Franz Kafka, Honoré de Balzac atď.